യു.ഡി.എഫും ബി.ജെ.പിയും മാപ്പ് പറയണം: എല്.ഡി.എഫ് കായംകുളം: കായംകുളം നഗരസഭയില് യു.ഡി.എഫ് കൊണ്ടുവന്ന അവിശ്വാസം ചര്ച്ചയ്ക്ക് എടുക്കാതെ പോലും തന്നെ തള്ളിയ സാഹചര്യത്തില് യു.ഡി.എഫും ബി.ജെ.പിയും ജനങ്ങളോട് മാപ്പ് പറയണമെന്ന് എല്.ഡി.എഫ് പാര്ലമെന്റ് പാര്ട്ടി സെക്രട്ടറി പി ഹരിലാലും സ്റ്റാന്ഡിങ് കമ്മിറ്റി ചെയര്മാന് കേശുനാഥും ആവശ്യപ്പെട്ടു. 44 അംഗങ്ങളുള്ള നഗരസഭയില് വെറും 18 അംഗങ്ങള് മാത്രമുള്ള യു.ഡി.എഫ്,, എല്.ഡി.എഫ് ഭരണത്തെ അട്ടിമറിക്കുന്നതിന് വേണ്ടി ബിജെപിയുടെ കാലു പിടിക്കുകയാണ്. ബിജെപി സംസ്ഥാന നേതൃത്വത്തിന്റെ അറിവോടു കൂടിയാണ് ഇത്തരം പ്രവര്ത്തികള് നടന്നുകൊണ്ടിരിക്കുന്നതെന്ന് അവര് ആരോപിച്ചു.